KOMISIJOS REGLAMENTAS (EB) Nr. 1060/2008
2008 m. spalio 7 d.
pakeičiantis Europos Parlamento ir Tarybos direktyvos 2007/46/EB, nustatančios motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus, I, III, IV, VI, VII, XI ir XV priedus (Pagrindų direktyva)
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. rugsėjo 5 d. Europos Parlamento ir Tarybos direktyvą 2007/46/EB, nustatančią motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (1), ypač į 39 straipsnio 2 dalį,
kadangi:
(1)
1970 m. vasario 6 d. Tarybos direktyva dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo (2) buvo pakeista Direktyva 2007/46/EB pagal 2001 m. lapkričio 28 d. Tarpinstitucinį susitarimą dėl sistemingesnio teisės aktų pakeitimo metodo naudojimo (3).
(2)
Inicijavus Direktyvos 2007/46/EB priėmimo procesą, įsigaliojo naujos direktyvos ir reglamentai, kuriais buvo įvesti Direktyvos 70/156/EEB pakeitimai. Į tuos pakeitimus nebuvo galima atsižvelgti Direktyvoje 2007/46/EB. Taip atsitiko su 2004 m. vasario 11 d. Europos Parlamento ir Tarybos direktyva 2004/3/EB, iš dalies keičiančia Tarybos direktyvas 70/156/EEB ir 80/1268, susijusias su N1 kategorijos transporto priemonių išmetamųjų anglies dioksido dujų kiekio matavimu ir degalų suvartojimu (4), 2004 m. vasario 11 d. Europos Parlamento ir Tarybos direktyva 2004/11/EB, iš dalies keičiančia Tarybos direktyvą 92/24/EEB dėl greičio ribotuvų ar panašių greičio ribojimo sistemų įrengimo kai kurių kategorijų motorinėse transporto priemonėse (5), 2005 m. rugsėjo 28 d. Europos Parlamento ir Tarybos direktyva 2005/55/EB dėl valstybių narių įstatymų, reglamentuojančių priemones, kurių būtina imtis mažinant transporto priemonėse naudojamų uždegimo suspaudimu variklių išmetamuosius dujinius bei kietųjų dalelių teršalus ir transporto priemonėse naudojamų priverstinio uždegimo variklių, degalams naudojančių gamtines dujas ir suskystintas naftos dujas, išmetamuosius dujinius teršalus, suderinimo (6), 2005 m. lapkričio 14 d. Komisijos direktyva 2005/78/EB, įgyvendinančia Europos Parlamento ir Tarybos direktyvą 2005/55/EB dėl valstybių narių įstatymų, reglamentuojančių priemones, kurių būtina imtis mažinant transporto priemonėse naudojamų uždegimo suspaudimu variklių išmetamuosius dujinius bei kietųjų dalelių teršalus ir transporto priemonėse naudojamų kibirkštinio uždegimo variklių, degalams naudojančių gamtines dujas ir suskystintas naftos dujas, išmetamuosius dujinius teršalus, suderinimo, ir iš dalies keičiančia jos I, II, III, IV ir VI priedus (7), 2004 m. spalio 14 d. Komisijos direktyva 2004/104/EB, derinančia su technikos pažanga Tarybos direktyvą 72/245/EEB dėl transporto priemonių radijo trukdžių (elektromagnetinio suderinamumo) ir iš dalies pataisančia Direktyvą 70/156/EEB dėl valstybių narių įstatymų, reglamentuojančių variklinių transporto priemonių ir jų priekabų tipo patvirtinimą, suderinimo (8), 2005 m. spalio 26 d. Europos Parlamento ir Tarybos direktyva 2005/64/EB dėl motorinių transporto priemonių tipų patvirtinimo, atsižvelgiant į galimybę jas pakartotinai naudoti, perdirbti ir atnaujinti, bei iš dalies keičiančiai Tarybos direktyvą 70/156/EEB (9), 2005 m. spalio 26 d. Europos Parlamento ir Tarybos direktyva 2005/66/EB dėl priekinės apsaugos sistemų naudojimo motorinėse transporto priemonėse ir iš dalies keičiančia Tarybos direktyvą 70/156/EEB (10), 2006 m. kovo 6 d. Komisijos direktyva 2006/28/EB, iš dalies keičiančia Tarybos direktyvą 72/245/EEB dėl transporto priemonių radijo trukdžių (elektromagnetinio suderinamumo) ir Tarybos direktyvą 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo, siekiant jas suderinti su technikos pažanga (11), 2006 m. gegužės 17 d. Europos Parlamento ir Tarybos direktyva 2006/40/EB dėl dujų, išmetamų iš motorinių transporto priemonių oro kondicionavimo sistemų, ir iš dalies keičiančia Tarybos direktyvą 70/156/EEB ir jos įgyvendinimo aktą (12), 2007 m. birželio 21 d. Komisijos direktyva 2007/37/EB, iš dalies keičiančia Tarybos direktyvos 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo I ir III priedus (13), 2007 m. birželio 21 d. Komisijos reglamentu (EB) Nr. 706/2007, nustatančiu pagal Europos Parlamento ir Tarybos direktyvą 2006/40/EB transporto priemonių EB tipo patvirtinimo administracines nuostatas ir suderintą tam tikrų oro kondicionavimo sistemų nuotėkio kiekio matavimo bandymą (14), 2007 m. birželio 14 d. Komisijos direktyva 2007/34/EB, iš dalies keičiančia Tarybos direktyvos 70/157/EEB nuostatas dėl leistino motorinių transporto priemonių garso lygio ir dujų išmetimo sistemų, siekiant ją suderinti su technikos pažanga (15), 2007 m. birželio 20 d. Europos Parlamento ir Tarybos reglamentu (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (euro 5 ir euro 6) ir dėl transporto priemonių remonto ir priežiūros informacijos prieigos (16).
(3)
Inicijavus Direktyvos 2007/46/EB priėmimo procesą, Europos bendrija prisijungė prie Jungtinių Tautų Europos ekonominės komisijos (JT/EEK) Ženevoje taisyklių: taisyklės Nr. 112 (žibintai), taisyklės Nr. 123 (prisitaikomosios priekinių žibintų sistemos), taisyklės Nr. 125 (priekinis matymo laukas), taisyklės Nr. 121 (valdymo įtaisų, signalinių lempučių ir rodytuvų atpažintis), taisyklės Nr. 122 (šildymo sistemos), taisyklės Nr. 102 (trumpieji sukabinimo įtaisai), taisyklės Nr. 107 (miesto ir tarpmiestiniai autobusai), taisyklės Nr. 105 (pavojingiems kroviniams vežti skirtos transporto priemonės). Be to, Bendrija jau prisijungė prie įsigaliojusių naujų pakeitimų: taisyklės Nr. 83 (išlakos), taisyklės Nr. 34 (degalų bakai), taisyklės Nr. 11 (durų skląsčiai ir vyriai), taisyklės Nr. 13 (stabdžiai), taisyklės Nr. 18 (apsaugos nuo vagysčių priemonės), taisyklės Nr. 97 (apsauginės signalizacijos prietaisai), taisyklės Nr. 17 (sėdynės patvarumas ir kombinuotos galvos apsaugos priemonės), taisyklės Nr. 26 (išorinės iškyšos), taisyklės Nr. 14 (saugos diržo pritvirtinimo įtaisai), taisyklės Nr. 48 (apšvietimo ir šviesos signalizavimo įtaisų įrengimas), taisyklių Nr. 1, Nr. 8 ir Nr. 20 (žibintai), taisyklės Nr. 44 (vaiko apsaugos priemonės), taisyklės Nr. 49 (didelės galios transporto priemonių išlakos) ir taisyklės Nr. 64 (laikinai naudojami atsarginiai ratai ir (arba) padangos). Atsižvelgdama į 1997 m. lapkričio 27 d. Tarybos sprendimo 97/836/EB 4 straipsnio 4 dalį siekiant Europos bendrijos prisijungimo prie Jungtinių Tautų Europos ekonominės komisijos susitarimo dėl ratinėms transporto priemonėms, įrangai ir dalims, kurias galima įtaisyti ratinėse transporto priemonėse ir (arba) naudoti tose priemonėse, taikomų vienodų techninių reikalavimų priėmimo ir pagal tuos reikalavimus suteiktų patvirtinimų abipusio pripažinimo sąlygų (Persvarstytas 1958 m. susitarimas) (17), Bendrija nutarė, kad tos JTEET taisyklės yra Bendrijos teisės dalis. Dėl to būtina pakeisti IV priedo II dalį siekiant juos įtraukti į lygiavertiškumo sąrašą, kaip numatyta 35 straipsnio 2 dalyje.
(4)
Be to, dėl mokslo ir techninių žinių raidos Direktyvos 2005/55/EB, Direktyvos 2005/64/EB, Direktyvos 2005/66/EB, Direktyvos 2006/40/EB ir Reglamento (EB) Nr. 715/2007 nuostatas galima taikyti M1 kategorijai priskiriamoms mažomis serijomis gaminamoms transporto priemonėms ir specialios paskirties transporto priemonėms. Atitinkamai, specialios paskirties transporto priemonėms galima taikyti Direktyvą 2003/97/EB. Dėl to būtina pakeisti IV priedo I dalies priedėlį ir XI priedo 1, 2, 3, 4 ir 5 priedėlius.
(5)
Dėl to tikslinga atnaujinti Direktyvos 2007/46/EB priedus, siekiant užtikrinti tinkamą Bendrijos tipo patvirtinimo procedūros taikymą ir suderinti juos su mokslo ir techninių žinių raida.
(6)
Reikėtų atitinkamai pakeisti Direktyvos 2007/46/EB I, III, IV, VI, VII, XI ir XV priedus.
(7)
Šiame reglamente numatytos priemonės atitinka Motorinių transporto priemonių techninio komiteto nuomonę,
PRIĖMĖ ŠĮ REGLAMENTĄ:
1 straipsnis
Direktyva 2007/46/EB iš dalies keičiama taip:
1)
I priedas pakeičiamas šio reglamento I priedu;
2)
III priedas pakeičiamas šio reglamento II priedu;
3)
IV priedas pakeičiamas šio reglamento III priedu;
4)
VI priedas pakeičiamas šio reglamento IV priedu;
5)
VII priedas pakeičiamas šio reglamento V priedu.
6)
XI priedas pakeičiamas šio reglamento VI priedu;
7)
XV priedas yra keičiamas šio reglamento VII priede pateiktu tekstu.
2 straipsnis
Šis reglamentas įsigalioja 2009 m. balandžio 29 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2008 m. spalio 7 d.